****

**ՎԱՂԱՐՇԱՊԱՏԻ Մ.ԳՈՐԿՈՒ ԱՆՎԱՆ N 5 ԱՎԱԳ ԴՊՐՈՑ**

**ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**Ավարտական հետազոտական աշխատանք**

Թեման - Ձևավորող գնահատման ազդեցությունը երեխաների ակտիվության խթանման գործոն

Մասնակից՝ Նարինե Հակոբյան

Դպրոց՝ <<Ոսկեհատի միջնակարգ դպրոց>>ՊՈԱԿ

Վերապատրաստող՝ Անուշ Նշանյան

**Վաղարշապատ 2022թ.**

Բովանդակություն

Նախաբան\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3

Գրական ակնարկ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4

Գործնական համատեքստ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_7

Ամփոփում\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_11

Գրականության ցանկ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_12

Նախաբան

2023 թվականից հանրակրթական ուսումնական հաստատություններում ներդրվելու է գնահատման նոր համակարգ:Ըստ կարգի 1-4-րդ դասարաններում և 5-րդ դասարանի առաջին կիսամյակում միավորային գնահատում չի իրականացվում: Ընթացիկ գնահատումը կատարվում է բնութագրման միջոցով, իսկ, որպես տարեկան ամփոփիչ գնահատական, կազմվում է յուրաքանչյուր սովորողի ուսումնական առաջադիմության բնութագիրը՝ համաձայն կրթության պետական կառավարման լիազորված մարմնի սահմանած կարգի:

Միավորային գնահատումը կիրառվում է սկսած 5-րդ դասարանի երկրորդ կիսամյակից:

Հանրակրթության պետական չափորոշչի ձևավորման և հաստատման կարգով սահմանված են սովորողի ուսումնառության արդյունքների գնահատման սկզբունքները։

Կարգի համաձայն՝ ուսումնառության արդյունքների գնահատումը նպատակ ունի որոշելու սովորողի մոտ կարողունակության զարգացման աստիճանը ըստ ուսումնական առարկաների չափորոշչով սահմանված վերջնարդյունքներին համապատասխան ձեռք բերած գիտելիքների և հմտությունների մակարդակի, ինչպես նաև դիրքորոշումների ու արժեքների ձևավորման:

Հանրակրթական ուսումնական հաստատությունում ընթացիկ գնահատումն իրականացվում է քանակական (միավորային) և ձևավորող (ուսուցանող) ձևերով՝ դպրոցի մանկավարժական խորհրդի կողմից հաստատված կարգով։

Կրթության պետական կառավարման լիազորված մարմինը, չափորոշչային պահանջների կատարումը ստուգելու նպատակով, իր կողմից սահմանված պարբերականությամբ, դպրոցներում պետք է կազմակերպի արտաքին գնահատում։

Գրական ակնարկ

«Գնահատում բառը կրթական համատեքստում կիրառության մեջ է մտել հայրենական պատերազմից  հետո։ Կրթական գնահատումը լայն [հասկացություն](https://hy.wikipedia.org/wiki/%D5%80%D5%A1%D5%BD%D5%AF%D5%A1%D6%81%D5%B8%D6%82%D5%A9%D5%B5%D5%B8%D6%82%D5%B6) է, որը նկարագրում է ցանկացած գործունեություն, որը կարող է տեղի ունենալ սովորողի կամ սովորողների գիտելիքների վերաբերյալ [տեղեկություններ](https://hy.wikipedia.org/w/index.php?title=%D5%8F%D5%A5%D5%B2%D5%A5%D5%AF%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80&action=edit&redlink=1) ստանալու նպատակով։Նոր մոտեցումներով գնահատումը, ոչ միայն սովորողի առաջադիմության փաստագրումն է, այլև ուսուցման ընթացքի խթանման կարգավորման, վերահսկման և բարելավման մեխանիզմ։

Գնահատման հիմնական սկզբունքները հետևյալն են՝

* օբյեկտիվություն
* արդարություն
* հուսալիություն
* անկողմնակալություն
* հավաստիություն
* հիմնավորվածություն
* մատչելիություն

Գնահատումը դպրոցականների ուսումնական ձեռքբերումների որոշումն է:Կրտսեր դպրոցի ուսուցման նպատակը անձի զարգացումն է,հետևաբար աշակերտի ձեռքբերումները գնահատելու համար առաջադրվում է հետևյալ չափանիշները.

* Առարկայական գիտելիքների կարողությունների,հմտությունների յուրացման որակ
* Ուսուցման գործունեության ձևավորվածության մակարդակ
* Մտածական գործընթացների զարգացման մակարդակ
* Ճանաչողական ակտիվության,ուսումնական գործունեության նակատմամբ վերաբերմունքի զարգացման մակարդակը,վարքային դրսևորումները:

Առավել արդիական է դառնում գնահատումն օգտագործել ոչ միայն որպես ուսուցման արդյունքների ստուգման, այլ նաև որպես ուսուցումը բարելավելու միջոց։ Գոյություն ունեն գնահատման երկու հիմնական տեսակներ՝ [ամփոփիչ](https://hy.wikipedia.org/w/index.php?title=%D4%B1%D5%B4%D6%83%D5%B8%D6%83%D5%AB%D5%B9&action=edit&redlink=1) և [ձևավորող](https://hy.wikipedia.org/w/index.php?title=%D5%81%D6%87%D5%A1%D5%BE%D5%B8%D6%80%D5%B8%D5%B2&action=edit&redlink=1):

Ձևավորող գնահատման նպատակն է ստուգել աշակերտի գիտելիքի յուրացման մակարդակը ժամանակի որոշակի հատվածում։Այն կատարվում է երկու եղանակով՝

* Հայտորոշում.Երբ գնահատման արդյունքներն օգտագործվում են սովորողի թույլ կողմերը որոշելու նպատակով, որպեսզի դրանք վավերացվեն և սովորելու հետագա ընթացքը բարելավվի
* Արժևորում.Երբ գնահատման արդյունքներն օգտագործվում են ուսումնական ծրագրի արդյունավետության գնահատման նպատակով, որպեսզի այն կատարելագործվի հետագայում

Որևէ ուսումնական փուլ սկսելուց առաջ պետք է իրականացվի նախնական հայտորոշում,որի նպատակն է սովորողների նախնական գիտելիքների,հմտությունների վերահսկումը և բացահայտումը,որն անհրաժեշտ է ուսումնական գործընթացը պլանավորելու և արդյունավետ կազմակերպելու համար:

Այդ նպատակով կարելի է կազմել աղյուսակ՝ռուբրիկ,որը կօգնի կամ ակնառու կդարձնի աշխատանքի արդյունքները:

Ռուբրիկ բառը ծագել է լատիներեն rubric (կարմիր կավ) բառից։ Ժամանակին կարևոր բառերը գրվում էին կարմիր կավով։ Մանկավարժական գրականության մեջ հաճախ է հանդիպում ռուբրիկ հասկացությունը, որի հայերեն համարժեքներն են գնահատման սանդղակը կամ սյունակաշարը։ Ռուբրիկը գնահատման հնար է, ձև, որը սանդղակի միջոցով համադրում է սովորողների ըմբռնման որակը, հմտության աստիճանների տարբերակման չափանիշները և առաջադրանքների կատարման որակը։ Ռուբրիկը կազմվում է այնպես, որ աշակերտը, առաջադրանք կատարելով, արդյունքում ստանում է որոշակի տեղեկություններ իր ուսումնառության մասին։ Ռուբրիկը օգնում է աշակերտին հասկանալ գնահատականի իմաստը, պատկերացում է տալիս տվյալ գնահատականի համար պահանջվող աշխատանքի մակարդակի մասին, ընդգծում է բացթողումները։ Գնահատման սանդղակները կարող են լինել ընդհանուր կամ որոշակի թեմայի համար։ Ընդհանուր սանդղակը կարելի է որոշակիացնել յուրաքանչյուր առարկայի դասի, թեմատիկ աշխատանքի կամ առաջադրված այլ նպատակի համար։ Որոշակիացված սանդղակները վերաբերում են որևէ ուսումնական նյութի յուրացումն ստուգելու նպատակով կազմված թեստին կամ առաջադրանքին։

Թեստի նախագիծը կազմելուց առաջ պետք է հաշվի առնել հետևյալ կետերը

* Ո՞ր դասարանի համար է նախատեսված
* Ի՞նչ կոնկրետ նպատակ է հետապնդում
* Ո՞ր թեմայի վերաբերյալ է կազմված
* Ո՞ր վերջնարդյունքներն են ստուգվելու
* Ի՞նչ տիպի առաջադրանքներ են մշակվելու
* Ի՞նչ տեսակի հարցեր են կազմվելու
* Քանի՞ հարց է ներառվելու
* Բարդության ի՞նչ աստիճան է ընտրվելու
* Ինչքա՞ն ժամանակ է հատկացվելու թեստին

 Ուսուցանող գնահատման իրականացման նպատակով կարելի է օգտագործել աշխատանքների հետևյալ ձևերը՝

* կարճ ժամանակի համար նախատեսվող առաջադրանք,
* բանավոր հարցում,
* խմբային աշխատանք,համագործակցություն,
* նախագիծ,
* հայտորոշիչ թեստ
* ինքնագնահատում,
* գործնական աշխատանք
* ռեֆերատ
* փոխադարձ գնահատում
* տնայի աշխատանք

Արդունավետ ուսուցման համար կարևոր է աշակերտներին քաջատեղյակ դարձնել ուսուցման նպատակներին, հստակ ներկայացնել դրանց հասնելու քայլերը։

Հետազոտական աշխատանք

Հետազոտությունս անցկացրել եմ 3-րդ դասարանում:Նպատակ եմ ունեցել պարզել թե որքանով է ձևավորող գնահատումը խթանում աշակերտների ուսուցման ակտիվությանը:

Տարեսկզբին պարզեցի ,որ աշակերտները թերանում են աղյուսակի իմացության հարցում:Ամենօրյա կարճ ժամանակի համար նախատեսված աղյուսակի հետ կապված խաղային առաջադրանքները տվեցի:Պայմանը հետևյալն էր

1. տանը աղյուսակը գրել թերթի վրա ,դասը սկսելուց առաջ հանձնել

Աշխատանքը ակնառուացնելու համար կազմեցի աղյուսակ

|  |  |  |  |  |  |
| --- | --- | --- | --- | --- | --- |
| Անուն ազգանուն | երկուշաբթի | երեքշքբթի | Չորեքշքբթի | Հինգշաբթի | Ուրբաթ |
| Ալեն | - | - | - | + | + |
| Մերի | - | + | + | + | + |
| Նարե | + | + | + | + | + |
| Աշոտ | + | + | + | + | + |
| Ազատ | - | - | + | + | + |

1. դասը սկսելուց առաջ կամ որպես ֆիզկուլտ դադար 5-7րոպե տրամադրում էի աղյուսակի հարցմանը<< Թույլ օղակ>>խաղի կանոններով
2. հեռախոսով միացնում էի վայրկյանաչափ ,5 րոպեում պետք է գրեին 5 աղյուսակ/օրինակ՝3-ի,7-ի,5-ի,9-ի աղյուսակները/:Ամեն օր փոխում էի թվերը:

Կազմեցի աղյուսակ նշելով քանի աղյուսակ է կարողանում գրել

|  |  |  |  |  |  |
| --- | --- | --- | --- | --- | --- |
| Անուն ազգանուն | երկուշաբթի | երեքշքբթի | Չորեքշքբթի | Հինգշաբթի | Ուրբաթ |
| Ալեն | 0 | 1 | 1 | 2 | 2 |
| Մերի | 1 | 3 | 3 | 4 | 4 |
| Նարե | 4 | 4 | 4 | 4 | 4 |
| Աշոտ | 2 | 4 | 4 | 4 | 4 |
| Ազատ | 1 | 2 | 3 | 3 | 4 |

Յուրաքանչյուր օր զգացվում էր դրական դինամիկա,աշակերտները գալիս էին ավելի պատրաստված հաղթելու կամ աշխատանքը ժամանակին ավարտելու պատրաստակամությամբ:

Հանձնարարում եմ նաև մաթեմատիկական թելադրություն:Օրինակ

1. Գրել այն եռանիշ թիվը ,որն ունի 6 հարյուրակ,4տասնյակ,2 միավոր
2. Այդ թիվը փոքրացնել 114-ով
3. Գտնել առաջին և երկրորդ թվերի գումարը
4. Գրել ստացված թվի նախորդ և հաջորդ թվերը

Ստուգման տարբերակ եմ ընտրում դասընկերոջ հետ աշխատանքների փոխանակումը,փոխադարձ ստուգումը և քննարկումը:

Տարեսկզբին որպեսզի պարզեի, թե աշակերտները ինչ են հիշում քերականական նյութից կազմեցի հայտորոշիչ թեստ:

1. Յուրաքանչյուր բառի դիմաց գրիր համապատասխան հարցը

կատու--- զինվոր---

ծառեր--- շինարարներ----

1. Ո՞ր բառն է բարդ

Ջանասեր գլխավոր

Ճանապարհ ժամանակ

1. Գրի՛ր տրված բառերի հականիշները

Հաճելի---- գոհ----

Բարդ ---- մանր----

1. Ո՞ր բառում վերջածանց չկա

երազկոտ գլխավոր

գետեզր դասարան

1. Ո՞ր բառը գործողություն ցույց չի տալիս

հնչեց բացեցին

վերջացավ դասարան

1. Հետևյալ նախադասություններից ո՞րն է համառոտ

Հորդառատ անձրևը դադարեց:

Աղջիկը երգելու է բեմում

Ծիծեռնակը թպրտում էր:

Կայծակը փայլատակեց երկնքում:

1. Կազմիր բառակապակցություն միացնելով աջ և ձախ սյունակի բառերը

Հորդ վարպետ

Հմուտ ճյուղ

Դալար անձրև

Ունենալով թեստի հատկորոշիչները հեշտությամբ կարելի է ստեղծել բազմաթիվ թեստեր, որոնց համար կարևոր է մշակել նաև ստուգման համար պարզ և արդյունավետ տարբերակներ:Գործընթացը մեթոդապես ճիշտ կազմակերպելու դեպքում հնարավոր Է լինում խնայել և՛ ժամանակ, և՛ջանքեր:

Օրինակ առաջադրանքների պատասխանները գրում եմ գրատախտակին կամ պաստառին և սովորողին ցույց եմ տալիս թեստի կատարման ավարտից հետո:Սովորողները հնարավորություն են ունենում համեմատելու իրենց աշխատանքի արդյունքները ճիշտ պատասխանների հետ և ինքնուրույն շտկել բացթողումները:

Ես և շրջակա աշխարհը առարկայից <<Տղաներ և աղջիկներ >>թեման ուսումնասիրելիս հանձնարարեցի բնութագրել իրենց անվան առաջին տառերով:Պատկերը հետևյալն էր .

Գեղեցիկ Նպատակասլաց

Ոսկեծամիկ Աշխատասեր

Հոգատար Րոպեական օգնող

Աշխատասեր Երազկոտ

Րոպեական կողմնորոշվող

Աշխատասեր Ազնիվ

Շատախոս Զզվող

Ոգևորող Ալարկոտ

Տրտնջան Տղամարդ

Ես էլ ներկայացրեցի իմ անունը

**Ն**պատակասլաց

**Ա**շխատասեր

**Ր**աբունի

**Ի**նքնուրույն

**Ն**վնվան

**Ե**րազկոտ

Ամենօրյա տնային աշխատանքների ստուգումը,բանավոր հարցումները նույնպես թույլ են տալիս պարզել,թե որքանով է աշակերտը յուրացրել տվյալ թեման:

Եզրակացություն

Ուսուցանող գնահատումը սովորողի կրթական առաընթացի նպատակով դասավանդման և ուսումնառության ընթացքին զուգակցվող որականան աշխատանքներն են։ Ուսուցանոց գնահատման նպատակն է՝ ճշգրտել դասավանդվող նյութի բովանդակությունը, ծավալը, խորությունը, դասավանդման արդյունավետ մեթոդները, շարունակաբար բացահայտել ուսումնական նյութի յուրացման մակարդակը։ Ուսուցանող գնահատումը հնարավորություն տվեց ինձ պարզել ուսումնական գործընթացում յուրաքանչյուր աշակերտի, խմբի, դասարանի ձեռքբերումները, դժվարությունները, բացթողումները, և իրավիճակի վերլուծությունից հետո մշակել գործողությունների հետագա քայլերը՝ յուրաքանչյուր սովորողի, դասարանի ընթացիկ առաջադիմությունը բարելավելու նպատակով։ Գնահատման այս ձևի առանձնահատկություններից են հետադարձ կապի առկայությունը, որը տանում է ծագած թերությունները շտկող գործողությունների։

Այդ դեպքում սովորողը համեմատվում է հիմնականում ինքն իր հետ՝ պարզելով իր առաջընթացը։ Սովորողներն իմ օգնությամբ, ինքնագնահատմամբ ու փոխադարձ գնահատումների միջոցով պազեցին տվյալ ուսումնական նյութի յուրաքանչյուր քայլի յուրացման աստիճանը և իրենց յուրաքանչյուրի առաջադիմության իրական պատկերը։ Ուսուցանող գնահատման դեպքում օգտագործեցի՝ ոչ թե թվանշանային կամ այլ նիշային գնահատումը, այլ աշակերտի առաջընթացը բնութագրող որակումներ և մեկնաբանություններ։ Ուսուցանող գնահատման էությունը հնարավոր բոլոր ձևերով սովորելուն աջակցելն է։ Ձևավորող գնահատումն ուսուցանող գնահատման ենթամաս է, որի բնութագիրն ուսումնական նյութը յուրացնելու ընթացքում աշակերտի թույլ տված թերըմբռնումներն ու սխալները հայտաբերելը և դրանք վերացնելն է:

Գնահատման գործընթացի այս ձևերն ունեն մի շարք առավելություններ

* Ինքնագնահատման և փոխադարձ գնահատման միջոցով սովորողները տեղեկանում են իրենց ուժեղ և թույլ կողմերի,բացթողումների և աշխատանքում թույլ տված սխալների մասին
* Հնարավորություն են ունենում դրսևորելու և զարգացնելու որոշակի կարոություններ՝վերլուծելու,համադրելու,պլանավորելու,գնահատելու,ինչպես նաևանձնային որակներ՝համբերատարություն,նպատակասլացություն, ,հանդուրժողականություն,արդարամտություն և այլն:

Օգտագործված գրականության ցանկ

1․ Դասի պլանավորում և գնահատում /Ջինի Լ․ Սթիլ, Քուրթիս Ս․ Մերեդիթ և Չարլզ Թեմփլ / Պատրաստված «Քննադատական մտածողության զարգացումը կարդալու և գրելու միջոցով» ծրագրի համար։

2․ Ընթացիկ գնահատման նոր համակարգը որպես կրթության որակի բարելավման խթան։ ՈՒսուցչի ձեռնարկ /Օ․ Ս․ Միքայելյան, Ս․ Օ․ Միքայելյան / ՀՀԿԳ Կրթության ազգային ինստիտուտ, 2010թ․ ԵՐԵՎԱՆ

3․ Թեմատիկ և կիսամյակային գրավոր աշխատանքներ, Մաթեմատիկա 3, Ս․ Սարգսյան, Մ․ Մանուկյան, ԵՐԵՎԱՆ, «ԱՐԵՎԻԿ», 2010թ․

4․ Գիտելիքների ստուգման հարցարանների ժողովածու/ՀՀ ԿԳ նախարարության մանկավարժության հանրապետական ինստիտուտ/Երևան 1998թ.

6. Մասնագիտական զարգացման ձեռնարկ ուսուցիչների համար , Կրթության ազգային ինստիտուտի հրատ․ , /Ա․ Արնաուդյան,Ա․ Գյուլբուդաղյան,Ս․ Խաչատրյան / unicef 2004թ․ ԵՐԵՎԱՆ

7․ Ուսուցիչների վերապատրաստման գործընթացի կատարելագործումը, Մելանյա Աստվածատրյան, Անահիտ Արնաուդյան, Իզաբելա Օհանովա, ԱՅՌԵՔՍ ԵՐԵՎԱՆ 2003թ․

8․ 40 թեստ, Մայրենի 3, Մ․ Հալաջյան, Ն․ Մկրտչյան, Հեղինակային հրատարակություն, ԵՐԵՎԱՆ 2011թ